**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**Λιβαδειά 23 /10/2024**

**Αριθ. Πρωτ. 21440**

**ΑΠΟΣΠΑΣΜΑ**

# Από το πρακτικό της αριθμ. 36ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης** **384**

**Λήψη απόφασης επί αιτήματος των ΕΛΤΑ για παραχώρηση θέσεων στάσης στάθμευσης υπηρεσιακών οχημάτων επί της οδού Δωδεκανήσου για φορτοεκφόρτωση των αποστολών (Η αριθμ. 61/2024 Απόφαση Κοινότητας Λιβαδειάς).**

Στη Λιβαδειά σήμερα 21η Οκτωβρίου 2024 ημέρα Δευτέρα και, ώρα 10.00 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 20905/17-10-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν

παρόντα 4 (τέσσερα) , ήτοι:

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος-Πρόεδρος 1.Ταγκαλέγκας Ιωάννης

2. Αγνιάδης Παναγιώτης 2.Μίχας Δημήτριος

3. Καλλιαντάσης Χρήστος Αν και είχαν νόμιμα προσκληθεί

4. Παπαβασιλείου Αικατερίνη

Ο Πρόεδρος της Δημοτικής Επιτροπής εισηγούμενος το 10ο θέμα της ημερήσιας διάταξης έθεσε υπόψη των μελών την υπ΄αριθμ. 61/2024 ομόφωνη απόφαση της Κοινότητας Λιβαδειάς σύμφωνα με την οποία εισηγείται στη Δημοτική Επιτροπή ΥΠΕΡ της άδειας παραχώρησης επί της οδού ΔΩΔΕΚΑΝΗΣΟΥ δέκα επτά (17) μέτρων - μετά τα πέντε (5) πρώτα μέτρα της οδού- για στάθμευση υπηρεσιακών οχημάτων των ΕΛΤΑ.

1. Τα έξοδα σήμανσης να βαρύνουν των ΕΛΤΑ που αιτούνται την άδεια παραχώρησης.
2. Η απόφαση να έχει ισχύ όσο οι υπηρεσίες των ΕΛΤΑ θα στεγάζονται επί του συγκεκριμένου χώρου.

Ακολούθως έθεσε υπόψη των μελών το υπ΄αριθμ. πρωτ. το υπ΄αριθμ. 13581/9-7-2024έγγραφο της Δ/νσης ΤΥΔΛ στο οποίο αναγράφονται:

*Σε συνέχεια του από 29/4/2024 διαβιβαστικού μας ,σας διαβιβάζουμε εκ νέου το 13581/9-7-2024 διευκρινιστικό αίτημα, που αφορά την παραχώρηση χώρου τριάντα (30) m, επί της οδού Δωδεκανήσου για την στάθμευση τριών υπηρεσιακών οχημάτων και τη διευκόλυνση της φορτοεκφόρτωσης αποστολών & containeres , λόγω συστέγασης του Κ.Κ. Λιβαδειάς με τη Μ.Δ Λιβαδειάς ΕΛΤΑ, με την ανάλογη τοποθέτηση σήμανσης.*

*Επίσης σας γνωρίζουμε ότι συνίσταται η χωροθέτηση θέσης στάθμευσης επί της οδού Δωδεκανήσου, να γίνει με πρόσωπο στην πλευρά της οδού όπου βρίσκεται το κτίριο στέγασης των ΕΛΤΑ και σε απόσταση τουλάχιστον 5m από τη γωνία της συμβολής των οδών Δωδεκανήσου & Ελευθερίου Γονή ,σύμφωνα με τον Κ.Ο.Κ., ώστε να εξασφαλίζεται η ομαλή ,ασφαλής και απρόσκοπτη διεξαγωγή της κυκλοφορίας στο σημείο αυτό .*

*Επικουρικά σας ενημερώνουμε ότι η οδός ΕΛΕΥΘΕΡΙΟΥ ΓΟΝΗ είναι μονόδρομος , άνοδος προς την Πεσόντων Μαχητών και η οδός ΔΩΔΕΚΑΝΗΣΟΥ , είναι μονόδρομος , από την Ελευθερίου Γονή έως την οδό Δελφών , επιτρέπεται η στάση και η στάθμευση των οχημάτων και στις δυο πλευρές του οδοστρώματος και στις δύο οδούς , σύμφωνα με την κυκλοφοριακή μελέτη που παραλήφθηκε και εγκρίθηκε με την 213/14.09.2011 απόφαση Δημοτικού Συμβουλίου Λιβαδειάς .*

*Παρακαλούμε να εξετάσετε το αίτημα και να αποφασίσετε σχετικά.*

Στη συνέχεια ο Πρόεδρος κάλεσε τα μέλη να αποφασίσουν σχετικά.

**Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Τα υπ΄αριθμ. πρωτ. 13581 & 7390/2024 έγγραφα της Δ/νσης ΤΥΔΛ

- Την αριθμ. 61/2024 Απόφαση της Κοινότητας Λιβαδειάς

- Την συζήτηση μεταξύ των μελών της Δημοτικής Επιτροπής σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Α)Εγκρίνει την άδεια παραχώρησης επί της οδού ΔΩΔΕΚΑΝΗΣΟΥ δέκα επτά (17) μέτρων - μετά τα πέντε (5) πρώτα μέτρα της οδού- για στάθμευση υπηρεσιακών οχημάτων των ΕΛΤΑ.

Β)Τα έξοδα σήμανσης να βαρύνουν των ΕΛΤΑ που αιτούνται την άδεια παραχώρησης.

Γ)Η απόφαση να έχει ισχύ όσο οι υπηρεσίες των ΕΛΤΑ θα στεγάζονται επί του συγκεκριμένου χώρου.

. **Η παρούσα απόφαση πήρε αριθμό 384/2024.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΤΑ ΜΕΛΗ

1. Αγνιάδης Παναγιώτης

2. Καλλιαντάσης Χρήστος

3. Παπαβασιλείου Αικατερίνη

.

ΠΙΣΤΟ ΑΠΟΣΠΑΣΜΑ

Λιβαδειά 23 -10-2024

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ